  Майя Бывальцева Ижкарын выль арлы кызъёсын но мукет лысо писпуосын вузкарон интыосты пусйизы. Базаръёс 15-31 толсуре 16 интыосын ужалозы. Со сярысь кар администрацилэн пресс-службаез ивортӥз. Индустри ёросын: - «Парковая» ярмарка (Вотка шоссе ульча, 118, Ӟуч лулчеберетъя «Русский дом» центр вӧзысь инты); - «Ярмарка на «Кольце» (Дзержинский нимо ульча, 48а); - вузкаронъя «Ковчег» павильон вӧзысь ярмарка (Удмурт ульчаысь 263 но Холмогоров нимо ульчаысь 70б юртъёс вӧзын). Ленин ёросын: - «Юг-1» ярмарка (Азин нимо ульча, 150); - «Ярмарка на Клубной» (Клубно ульчаысь 63 номеро юрт вӧзын); Ватсаса О. Кошевой нимо ульчаысь 14а но Тверской ульчаысь 55 номеро юртъёс вӧзын вузкарон интыос радъялозы. Октябрь ёросын: - «Ярмарка на Карла Маркса» (Киров нимо ульчаысь 116 юрт вӧзын); - «На Кирова» ярмарка (Киров нимо ульчаысь 11 номеро юрт вӧзын); - «Фермерская лавка» ярмарка (Школьной ульчаысь 55а юрт вӧзысь вузкарон павильонъёс дорын); - «Славянский базар» ярмарка (Широкий пролкаысь 71 номеро юр вӧзын, Коммунаръёслэн ульчаысьтызы 313 номеро юртысь «Славянский базар» вузкароннилэн валтӥсь пыронлэн паллян палаз но бур палаз). Первомай ёросын: - «Ярмарка на Промышленной» (Орджоникидзе ульчаысь 16 номеро юрт вӧзын); - «Ярмарка по продаже отдельных продовольственных и непродовольственных товаров» (Ленин нимо ульча, 144); - «Ярмарка на Сенной» (Красноармейской ульчаысь Сенной рынокын); - Ярмарка на Ленина» (Ленин нимо ульчаысь 164 номеро юрт вӧзын); - «На Либкнехта» ярмарка (К. Либкнехт нимо ульчаысь 63 номеро юрт вӧзын). Устинов ёросын: - «Капитал» ярмарка (Т. Барамзина нимо ульча, 60) - «Ярмарка на Автозаводской» (Автозавод ульчаысь 72 номеро юрт вӧзын). Тодэ вайытом, Удмуртиысь МЧС-ысь ӧнерчи вераз, кыӵе кызэз умойгес бырйыны но маин сое чеберъяны. Ватсалом, Выль ар азьын «Ель» операция улсын Удмуртиын 360 рейдъёс ортчытӥзы. Катэз тӥяса нюлэсэз коран 16 учыръёсты шараямын, ыштон 1 миллион 500 сюрс манетлэсь трос луиз.  Тегъёс: Ижкар Удмуртия кыз вузкарон Выльар  